
RAPORT DE SPECIALITATE 
privind prelungirea pe o perioadă de 5 ani  a contractului de comodat nr. 5/29.07.2016, încheiat cu Direcția Fiscală a Municipiului Timișoara,  pentru  spațiul  situat în Timişoara, Piața Victoriei , nr.1B  

Prin cererea înregistrată la Primăria Municipiului Timișoara  cu numărul CCT2021-000043/27.04.2021, Direcția Fiscală a Municipiului Timișoara, reprezentată de către Dl.Director Executiv Adrian Bodo, solicită prelungirea contractului de comodat nr.5/29.07.2016, având ca obiect spațiul situat în imobilul din Timișoara, Piața Victoriei, nr.1B,  utilizat pentru depozit documente și arhivă .
          Această solicitare a fost analizată în ședința din 09.06.2021, a Comisiei de Analiză a Spațiilor cu Altă Destinație decât aceea de locuință, situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr.122/13.04.2021, comisia hotărând prelungirea pe o perioadă de 5 ani a contractului de  comodat nr.5 /2016, încheiat cu Direcția Fiscală a Municipiului Timișoara .
	Spațiul pentru care se solicită prelungirea atribuirii gratuite are suprafața de 48,33 m.p cu 1,60 pc și 14/893m.p teren în folosință, fiind identificat ca SAD.1 și CF 400508C1-U32 Timișoara, nr. Topo 210/XXII, în proprietatea Statului Român. 
	Acest spațiu a fost atribuit Direcției Fiscale a Municipiului Timișoara prin HCLMT nr.7/07.07.2016, încheindu-se contractul de comodat nr.5/29.07.2016 , care expiră la data de 29.07.2021. 
	Spațiul a fost verificat prin următoarele adrese ale serviciilor de specialitate:
· Adresa  CCT2021-000043/ 04.05.2021  a Biroului Clădiri Terenuri I Est 
· Adresa CCT2021-000043/ 13.05.2021  a Compartimentului Fond Funciar 
· Adresa CCT2021-000043/04.05.2021  a Serviciului Juridic 
             Spațiul situat în imobilul din Timișoara, Piața Victoriei, nr.1B este înregistrat în evidența patrimonială a Municipiului Timișoara cu numărul de inventar 112 și  valoarea de inventar 33.116 lei.
           În temeiul  art. 129, aln.(2), litera c, din Ordonaţa  de Urgenţă a Guvernului  nr. 57/2019, privind Codul administrativ;  
	În conformitate cu  articolul 362, aln(2) din Ordonanţa de Urgenţă a Guvernului nr. 57/2019, privind Codul administrativ;
	Având  în vedere prevederile legale enunțate  și necesitatea utilizării spațiului cu funcțiunea de depozit documente și arhivă ,  apreciem faptul  că,  Proiectul de hotărâre privind prelungirea pe o perioadă de 5 ani  a contractului de comodat nr. 5/29.07.2016, încheiat cu Direcția Fiscală a Municipiului Timișoara,  pentru  spațiul  situat în Timişoara, Piața Victoriei, nr.1B, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

